open-index/open-wikipedia-markdown huggingface dataset:
GNU Free Documentation License

**GNU Free Documentation License** (**GFDL**) je slobodná copyleftová licencia určená pre dokumentáciu. Podobá sa na *[[GNU General Public License|GNU GPL]]*, avšak nepoužíva sa na programy. Kópie dokumentu pod touto licenciou a jeho odvodené diela zostávajú pod touto licenciou (tzv. copyleft). Dokumenty je možné predávať (umožňuje komerčné využitie), avšak nie je možné zakázať ich ďalšiu slobodnú redakciu (tvorba odvodených diel). GFDL povoľuje označiť nemenné časti, napr. na autorské poznámky (niekedy kvôli tomu býva kritizovaná ako neslobodná). Každú kópiu dokumentu šíreného pod touto licenciou tiež musí sprevádzať plný text licencie.

Licencia GFDL je popri licencii CC BY-SA 3.0 používaná i na Wikipédii.

## Pozri aj
* Copyleft
* Slobodný softvér
* Creative Commons

## Poznámka
Podľa slovenského autorského zákona text GNU Free Documentation License nespĺňa celkom požiadavky kladené na licenčnú zmluvu medzi autorom textu a inými osobami.

## Externé odkazy
* Oficiálny text GFDL v angličtine
* Preklad GNU FDL 1.2 (preklad je neoficiálny)
* Preklad GNU FDL 1.3  (preklad je neoficiálny)

Kategória:Autorské právo
Val-de-Marne

**Val-de-Marne** (**94**), doslova: Údolie Marny, je departement vo Francúzsku.

## Iné projekty


Kategória:Departementy vo Francúzsku
Kategória:Île-de-France (región)
Seine-Saint-Denis

**Seine-Saint-Denis** (**93**), po slovensky *Seina – Saint Denis*, je departement vo Francúzsku.

## Iné projekty


Kategória:Departementy vo Francúzsku
Kategória:Île-de-France (región)
Juraj Špitzer

**Juraj Špitzer** (* 14. august 1919, Krupina – † 11. október 1995, Bratislava) bol slovenský partizán, komunistický aktivista, literárny historik a publicista.

## Životopis
Juraj Špitzer absolvoval gymnázium vo Zvolene a v roku 1938 začal študovať medicínu na Lekárskej fakulte Karlovej univerzity v Prahe. Jeho univerzitné štúdium bolo prerušené mníchovskými udalosťami a okupáciou Čiech a Moravy. Pre svoj židovský pôvod bol v roku 1942 internovaný v zbernom koncentračnom tábore Nováky. Zúčastnil sa na Slovenskom národnom povstaní, bol veliteľom židovskej partizánskej jednotky. Po vojne sa angažoval v Sväze slovenských partizánov (SSP), od roku 1946 pôsobil viedol redakciu časopisu Partizán. Počas komunistického februárového prevratu sa stal členom prokomunistického hlavného partizánskeho štábu SSP. 23. februára 1948 obsadila 40-členná partizánska jednotka pod vedením Juraja Špitzera budovu ústredného sekretariátu Demokratickej strany, pričom vykradla stranícku dokumentáciu.

Neskôr študoval filozofiu a francúzštinu na Filozofickej fakulte Univerzity Komenského v Bratislave. Bol šéfredaktorom Kultúrneho života a tajomníkom Zväzu československých spisovateľov. Jeho pôsobenie bolo v 50. rokoch kontroverzné, angažoval sa napríklad v procese s buržoáznymi nacionalistami a jeho podpis sa nachádza na rezolúcii bývalých partizánskych veliteľov zo dňa 20. októbra 1950 požadujúcej prísny trest pre obžalovaných v procese s Viliamom Žingorom. Za svoje činy v týchto rokoch sa neskôr verejne ospravedlňoval. Po roku 1969 bol zo spisovateľskej organizácie vylúčený, bol prepustený zo zamestnania a mal zákaz publikovať.

Špitzerovou manželkou bola divadelná herečka a pedagogička herectva Dalma Špitzerová. Ich dcérou je publicistka Zuzana Szatmáry a vnukom Michael Szatmáry.

## Dielo
Juraj Špitzer napísal novely *Biele oblaky*, *Patrím k vám* a *Letná nedeľa*, scenáre k filmom *Posledný návrat*, *Zaprášené histórie* a svedectvo o koncentračnom tábore Nováky  *Nechcel som byť Žid*. Krátko po jeho smrti vyšiel knižný súbor *Svitá, až keď je celkom tma*, v ktorom Špitzer hĺbkovo spracoval problematiku tzv. židovskej otázky a holokaustu a venoval sa fenoménu moci a násilia od začiatkov dejín po dnešok. Bol autorom knihy *Proti buržoáznemu nacionalizmu a kozmopolitizmu* z roku 1951, v ktorej schvaľoval väznenie a popravy nepohodlných občanov komunistickým režimom, napríklad Gustáva Husáka, Ladislava Novomeského a ďalších.

## Referencie

Kategória:Osobnosti z Krupiny
Kategória:Osobnosti SNP
Kategória:Partizánski velitelia
Kategória:Slovenskí spisovatelia
Kategória:Slovenskí scenáristi
Kategória:Slovenskí historici
Tibetské písmo

**Tibetské písmo** alebo **tibetská abeceda** je písmo, ktoré patrí do indickej rodiny písiem. Používa sa v čínskej autonómnej oblasti Tibet. Tibetské písmo vytvoril v 7. storočí, počas panovania kráľ Songcän Gampa, tibetský učenec Thönmi Sambhóta na základe indického písma dévanágarí.

Kategória:Indické písma
Písmo
Kategória:Písmo
Kaplnka svätej Kataríny (Bratislava)

**Kaplnka sv. Kataríny** z roku 1311, sa nachádza v mestskej časti Bratislava-Staré Mesto, na Michalskej ulici. Situovaná je v zástavbe ostatných domov. Kaplnka sv. Kataríny je najstaršia gotická kaplnka v Bratislave. Jej výstavbu začal v roku 1311 cisterciánsky mních František z Columby. Dostavaná bola v roku 1325, keď ju vysvätil Ondrej, biskup zo Stoličného Belehradu.

Fasádu do dnešnej klasicistickej podoby upravil v roku 1840 architekt Ignác Feigler st.

V roku 2007 prebehla komplexná rekonštrukcia kaplnky. Rekonštrukciou sa v maximálnej možnej miere vrátil pôvodný gotický výraz. Počas obnovy bolo za kamenným epitafom objavené pôvodné pastofórium, ktoré zostalo odkryté a kamenný epitaf bol umiestnený na iné miesto. Rekonštrukcia v roku 2008 získala cenu Kultúrna pamiatka roku 2007, ktorú udeľuje Ministerstvo kultúry SR. 

## Referencie

## Iné projekty

## Zdroj
*

Katarína
Kategória:Staré Mesto (Bratislava)
Kategória:Kaplnky na Slovensku
Kategória:Gotické stavby na Slovensku
Kategória:Pamiatky ocenené v súťaži Kultúrna pamiatka roka
Kategória:Kostoly zasvätené svätej Kataríne Alexandrijskej na Slovensku
Messierov katalóg

**Messierov katalóg** je astronomický katalóg objektov hlbokého vesmíru . Zostavil ho Charles Messier a obsahuje 110 objektov.

Prvé objekty zapísané v katalógu objavil Messier v roku 1757 pri hľadaní komét. Objekty boli do katalógu pridávané postupne. Prvé vydanie z roku 1771 obsahuje 45 objektov, tretie vydanie z roku 1781 už 103 objektov. Súčasnú podobu katalóg získal až v 20.&nbsp;storočí, kedy bol upresnený a doplnený o posledné objekty.

Katalóg obsahuje prevažne otvorené a guľové hviezdokopy, hmloviny a galaxie. Niekoľko objektov v ňom však nepatrí medzi objekty hlbokého vesmíru. Je to napríklad dvojhviezda M40 v súhvezdí Veľká medvedica, alebo asterizmus M73 vo Vodnárovi. 

## Externé odkazy

* Podrobný Messierov katalóg s fotografiami
* História vzniku Messierovho katalógu

Kategória:Messierove objekty
Kategória:Astronomické katalógy
Kaplnka Božského Srdca Ježišovho (Prievoz)

**Kaplnka Najsvätejšieho Srdca Ježišovho** je rímskokatolícka kaplnka, súčasť kaštieľa v Prievoze, mestskej časti Ružinov v okrese Bratislava II. 

Kaplnku zriadila v roku 1933 v priestoroch zimnej záhrady Kongregácia Dcér svätého Františka z Assisi, ktorá kúpila kaštieľ aj s časťou priľahlého areálu. Zasvätená je Najsvätejšiemu Srdcu Ježišovmu. Od roku 1944 kaplnka slúžila ako farský kostol novozriadenej farnosti Bratislava Prievoz. 

16. septembra 2000 bol posvätený kostol svätého Vincenta de Paul, nachádzajúci sa na Tomášikovej ulici, ktorý prevzal funkciu farského kostola.

## Pozri aj
* Kaštieľ v Prievoze

## Referencie

Najsvätejšieho Srdca Ježišovho Prievoz
Bratislava Prievoz
Bratislava Prievoz
Kategória:Ružinov
Kostol Mena Panny Márie (Vrakuňa)

Farský **Kostol Mena Panny Márie** sa nachádza v Bratislave v mestskej časti Vrakuňa na Poľnohospodárskej ulici.

## História
Kaplnka Mena Panny Márie bola postavená v roku 1879. V roku 1991, po zriadení samostatnej farnosti vo Vrakuni, sa stala farským kostolom. Keďže kapacitne zďaleka nestačil potrebám, bolo rozhodnuté začať s prístavbou novej časti - hlavnej lode s pôdorysom tvaru slzy. Základný kameň a stavenisko prístavby kostola boli posvätené 28. februára 1993. Nový kostol bol daný do užívania 1. januára 1994. Slávnostnú vysviacku vykonal arcibiskup Ján Sokol 9. septembra 1995. Pôvodná kaplnka bola zachovaná a plní funkciu bočnej kaplnky.

Architektonický návrh prístavby a rekonštrukcie vypracoval ateliér BKU - Bogár Králik Urban, ateliér architektúry a designu v spolupráci s Martinom Kvasnicom. V roku 1995 získal objekt nomináciu na Cenu Dušana Jurkoviča za architektúru.

Okrem farského kostola sa vo Vrakuni nachádza aj kaplnka sv. Petra a Pavla z roku 1880 na Hradskej ulici. V roku 2011 prebehla jej kompletná rekonštrukcia.

## Farári

## Dopravné spojenie

## Referencie

## Literatúra
* 

## Iné projekty

## Externé odkazy
* Farský úrad Vrakuňa
* 

Kategória:Vrakuňa
Mena Panny Márie, Vrakuňa
Bratislava - Vrakuňa
Bratislava - Vrakuňa
Martinengova ulica

**Martinengova ulica** je ulica v Bratislave v mestskej časti Staré Mesto. Ulica dostala meno po významnom občanovi Bratislavy, rodákovi z Chorvátska, Ferdinandovi Martinengovi.

## Externé odkazy
* Martinengova ulica na mape Bratislavy

## Iné projekty

Kategória:Ulice v Starom Meste v Bratislave
Zlatá réva

***Zlatá réva*** (angl. *Golden Grape*) je slovenský film. 

Príbeh z prostredia vinohradníkov počas zlučovania JRD. Konflikt medzi zástancami a odporcami nového projektu prepletený ľúbostným vzťahom. 

* Architekt: Ivan Kot
* Návrhy kostýmov: Štefánia Jurášová, Milena Doskočová
* Strih: Bedřich Voděrka
* Vedúci výroby: Igor Fábry
* Exteriéry: Modra, Svätý Peter, Devín, Vysoké Tatry, Mierovo, Gabčíkovo, Jahodná, Grinava, Šamorín, Bratislava, Vinosady

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1977
Kostol svätých Petra a Pavla (Záhorská Bystrica)

**Kostol svätých Petra a Pavla** je rímskokatolícky farský kostol v Bratislave v mestskej časti Záhorská Bystrica. 

Výstavba súčasného kostola začala v roku 1803 na mieste pôvodného menšieho kostola z prvej polovice 14. storočia. Už od roku 1805 začal sa využívať ako bohoslužobný priestor, aj keď nebol ešte úplne dokončený. Slávnostná posviacka bola až 31. augusta 1834, kedy ho posvätil pomocný ostrihomský biskup Alexius Jordánsky.

## Dopravné spojenie

## Galéria

Záhorská Bystrica kostol 09.jpg|Pohľad na západné priečelie
Záhorská Bystrica kostol 04.jpg|Portál
COA Karolyi Alajos3.jpg|Erb rodu Károlyi na triumfálnom oblúku


## Referencie

## Iné projekty

Kategória:Záhorská Bystrica
Petra a Pavla
Bratislava, Záhorská Bystrica
Bratislava, Záhorská Bystrica
Kostol Sedembolestnej Panny Márie (Vajnory)

**Kostol Sedembolestnej Panny Márie** je rímskokatolícky farský kostol v Bratislave v mestskej časti Vajnory v okrese Bratislava III. Bol postavený v rokoch 12701278 a od roku 1968 je zasvätený Sedembolestnej Panne Márii. 23. októbra 1963 kostol bol zapísaný do ústredného zoznamu pamiatkového fondu.

## História
Najprv bol zasvätený Panne Márii, potom uhorskému kráľovi sv. Ladislavovi. Od roka 1968 opäť Panne Márii, a to Sedembolestnej. Kostol je jednoloďový s polygonálne uzavretou svätyňou, ktorá je zaklenutá gotickou rebrovou klenbou so stredovekými svorníkmi. V roku 1771 bol kostol zväčšený výstavbou novej lode, ktorá je zaklenutá siedmimi poľami tzv. pruskej klenby. Veža s ihlancovou strechou má v hladkých polách trupu strieľne. Sanktuárium kostola je vyzdobené kompozíciami nástenných malieb-ornamentami vajnorských žien. Hlavný oltár je z konca 19. storočia.

V roku 2010 boli do krypty kostola premiestnené pozostatky vajnorského rodáka Titusa Zemana. Tento saleziánsky kňaz bol pôvodne pochovaný na miestnom cintoríne a v súvislosti s prebiehajúcim procesom blahorečenia boli jeho pozostatky exhumované a po preskúmaní uložené do krypty. 17. januára 2012 mu vo vstupnej predsieni kostola odhalili pamätnú tabuľu.

## Vajnorská Madonna
Vzácnou pamiatkou z Vajnôr je *Vajnorská Madonna* – soška z dubového dreva zo začiatku 14. storočia. V pravej ruke drží vladárske jablko, v ľavej Ježiška. Objavili ju na povale kostola a v roku 1941 ju predali Mestskému múzeu v Bratislave. V rokoch 19431967 stála na konzole lode kostola Klarisiek v Bratislave a od roku 1959 sa stala súčasťou zbierok novovzniknutej Galérie mesta Bratislava a je vystavená v stálej expozícii gotickej tabuľovej maľby a plastiky v Pálffyho paláci na Panskej ulici.

## Galéria

Vajnory kostol 03.jpg|Južná predsieň
Vajnory kostol 05.jpg|Pohľad na južnú fasádu
Vajnory kostol 10.jpg|Karner v areáli kostola
Vajnory kostol 08.jpg|Poschodová sakristia
Vajnory kostol 09.jpg|Pamätná tabuľa Titusovi Zemanovi
Vajnory kostol 19.jpg|Zastavenia Krížovej cesty. Súčasť oplotenia areálu


## Referencie

## Iné projekty

Kategória:Vajnory
Bratislava Vajnory
Bratislava Vajnory
Bratislava Vajnory
Sedembolestná Panna Mária
Kostol svätej Alžbety

**Kostol svätej Alžbety** môže byť:
; Na Slovensku
* Kostol svätej Alžbety (Alžbetin Dvor)
* Kostol svätej Alžbety (Banská Bystrica)
* Kostol svätej Alžbety (Beluša)
* Kostol svätej Alžbety (Betliar)
* Kostol svätej Alžbety (Bratislava)
** Kostol svätej Alžbety (Modrý kostolík)
** kostol a kláštor svätej Alžbety (Bratislava)
* Kostol svätej Alžbety (Dolná Súča)
* Kostol svätej Alžbety (Komjatice)
* Kostol svätej Alžbety (Kremnica) (*Špitálsky kostol*)
* Kostol svätej Alžbety (Lehnice)
* Kostol svätej Alžbety (Liptovské Kľačany)
* Kostol svätej Alžbety (Kráľová nad Váhom)
* Kostol svätej Alžbety (Muľa)
* Kostol svätej Alžbety (Preseľany)
* Kostol svätej Alžbety (Veľké Bielice)

; V zahraničí
* Kostol svätej Alžbety (Budapešť)
* Kostol svätej Alžbety (Ľvov)
* Kostol svätej Alžbety Uhorskej (Paríž)

## Pozri aj
* Dóm svätej Alžbety (Košice)

Alžbeta
Kostol Svätej rodiny

**Kostol Svätej rodiny** môže byť
* na Slovensku
** v mestskej časti Bratislava-Petržalka, pozri Kostol Svätej rodiny (Bratislava)
** v meste Bardejov (mestská časť Vinbarg), pozri Kostol Svätej rodiny (Bardejov)
** v obci Gáň, pozri Kostol Svätej rodiny (Gáň)
** v meste Košice (Furča), pozri Kostol Svätej rodiny (Košice)
** v obci Štiavnička (okres Ružomberok), pozri Kostol Svätej rodiny (Štiavnička)
** v meste Trenčín, pozri Kostol Svätej rodiny (Trenčín)

* v Španielsku
** v Barcelone, pozri Sagrada Familia

Svätá rodina
Marta Černická-Bieliková

**Marta Černická**, vyd. Bieliková (* 19. máj 1920, Hodruša (Hodruša-Hámre) – † 7. február 2002, Bratislava) bola slovenská herečka. Manželka Paľa Bielika.

V roku 1940 absolvovala štúdium herectva na Hudobnej a dramatickej akadémii v Bratislave. V rokoch 1939-1946 bola členkou Činohry Slovenského národného divadla. Do svojho odchodu na dôchodok v roku 1979 pôsobila v činohernom súbore Novej scény v Bratislave. V roku 1969 dostala titul zaslúžilá umelkyňa.

## Filmografia
* 1948: Vlčie diery (Evička)
* 1950: Priehrada (Marta Hájniková)
* 1977: Biela stužka v tvojich vlasoch (Margarétka)
* 1983: Husiarka a kráľ (babička)
* 1983: Výlet do mladosti (babička')
* 1984: **[[O sláve a tráve]]** (Bea Lehotská)
* 1984: Sladké starosti (babka Drobná)
* 1986: **[[Utekajme, už ide!]]** 
* 1988: Iba deň (matka)
* 1990: **[[Dávajte si pozor!]]** (babička)

Kategória:Slovenské divadelné herečky
Kategória:Slovenské filmové herečky
Kategória:Česko-slovenskí zaslúžilí umelci
Kategória:Osobnosti z Hodruše-Hámrov
Bajkonur (rozlišovacia stránka)

**Bajkonur** môže byť:

* ruský kozmodróm v Kazachstane, pozri Bajkonur
* kazašskú obec, podľa ktorej bol pomenovaný kozmodróm, ale ktorá je  od neho vzdialená, pozri Bajkonur (obec)
* mesto neďaleko kozmodrómu, pozri Bajkonur (mesto)
Michaela Čobejová

Mgr. **Michaela Čobejová** (* 16. jún 1970, Trnava) je slovenská filmová, televízna, divadelná, rozhlasová aj dabingová herečka. Od roku 2013 vyučuje literárno-dramatický odbor na základnej umeleckej škole v bratislavskom Ružinove.

## Život
Po presťahovaní do Bratislavy takmer päť rokov účinkovala v Detskej rozhlasovej dramatickej družine. V roku 1988 začala študovať herectvo na Vysokej škole múzických umení. Počas štúdia hosťovala v Divadle Nová scéna v inscenácii *Kto sa bojí Virginie Woolfovej?*. Po skončení štúdia, v roku 1992, prijala angažmán v Činohre Slovenského národného divadla.

Medzi najdôležitejšie inscenácie, v ktorých hrala, patria: muzikál Ernesta Brylla a Katarzyny Gärtnerovej *[[Na skle maľované]]*, kde stvárnila úlohu Anjela, hry poľských dramatikov Janusza Głowackého *Štvrtá sestra* (Kaťa) a Slawomira Mroźeka *Tango* (Ala), Goldoniho komédia *Čertice* (Orsetta) a hra Franza Wedekinda *Lulu* (Lulu). V bratislavskom Mestskom divadle naštudovala hru *Posadnutí láskou* v réžii Ingrid Timkovej. V roku 2008 sa stala víťazkou tanečnej show Let's Dance s profesionálnym tanečníkom Tomášom Surovcom. 

Okrem filmovej tvorby a dabingu sa venuje aj vydavateľskej a producentskej činnosti. S Manželom Ivanom má dcéru Ivanu a Táňu.
Hrala v seriáli *[[Ordinácia v ružovej záhrade]]*.

## Angažmány
; Stále
* SND, Bratislava (19922006)
* Drama Production (20002002) jej vlastná produkčná spol. bez stálej scény
* Sardinka Production (od r. 2013) jej vlastná produkčná spol. bez stálej scény
; Hosťovanie
* Nová scéna, Bratislava (19901991) - posl. VŠMU
* MdB, Bratislava (2004)
* Divadlo West, Bratislava (2005)
* MDPOH, Bratislava (2011)

Po dobu piatich rokov účinkovala v Detskej rozhlasovej dramatickej družine (čas začiatku a ukončenia pôsobenia v tomto súbore sú nedostupné).

## Diskografia
* 2009: *Biblické príbehy pre deti* – CD, audiokniha (vydal: SM Complicité)

## Filmografia

K roku 2016 hereckú filmografiu Čobejovej zastupujú v distribúcii štyri celovečerné filmy; na poli krátkometrážnej kinematografie bol zaznamenaný jeden príspevok. V televíznej produkcii bola bez ohľadu na metráž filmu obsadená do dvadsiatich hraných titulov, z toho desiatich TV filmov vrátane jednej minisérie i muzikálu, a deviatich seriálov. Účinkovala aj v dvoch webových seriáloch.

## Úspechy a ocenenia

## Poznámky


## Referencie

## Pozri aj
* Zoznam víťazov a nominantov ankety OTO

## Iné projekty

## Externé odkazy

* ''Michaela Čobejová'' na stránkach SND
* ''Michaela Čobejová''  v Slovenskej filmovej databáze SFÚ
*  
* 
* 

*  
* ''Michaela Čobejová'' na TV-archiv.sk
* ''Michaela Čobejová'' na Filmer.cz
* ''Michaela Čobejová'' na Osobnosti.cz
* ''Michaela Čobejová'' na Discogs


Kategória:Absolventi Vysokej školy múzických umení
Kategória:Detskí herci
Kategória:Slovenské rozhlasové herečky
Kategória:Slovenské filmové herečky
Kategória:Slovenské televízne herečky
Kategória:Slovenské divadelné herečky
Kategória:Slovenské dabingové herečky
Kategória:Slovenské herečky divadelných muzikálov
Kategória:Slovenskí divadelní pedagógovia
Kategória:Osobnosti z Trnavy
Peter Debnár

**Peter Debnár** (* 8. október 1941, Bratislava† 8. jún 2004, Bratislava) bol slovenský herec a divadelný režisér.

Pôvodne vyštudoval réžiu na VŠMU v Bratislave (1966). Postupne pôsobil v Žiline (19641965) a v bratislavských súboroch Divadlo na Korze, Nová scéna 19711990 – v rokoch 19841986 aj jej umelecký šéf) a Divadlo Astorka Korzo ’90. Po niekoľkých réžiách sa po roku 1968 natrvalo zameral na hereckú tvorbu a réžii sa venoval len sporadicky. Zažiaril v divadelných inscenáciách *Čakanie na Godota* (1968), *Les* (1971). Zahral si aj v niekoľkých filmoch a v televíznych inscenáciách, uplatnil sa v dabingu. V posledných rokoch života sa kvôli zdravotným problémom stiahol do ústrania.

## Filmografia
* 1961: Vždy možno začať (*poslucháč*)
* 1963: Ivanov
* 1966: Majster kat (*Emilko Targo*)
* 1968: Údolie večných karaván (*Pálenčiar*)
* 1968: Zbehovia a pútnici (*ženích*)
* 1969: Sladké hry minulého leta (*Goya*)
* 1970: Zločin slečny Bacilpýšky (*medvedík Maťo*)
* 1972: Ľalie poľné (*mních poštár*)
* 1972: Návraty
* 1975: Pacho, hybský zbojník (*Peter*)
* 1978: Dievča z jazera (*Bradáč*)
*1981: Počítání oveček (*Rumcajs*)
* 1982: Za humny je drak (*Černovous*)
* 1986: Safari (TV seriál)
* 1987: Vojna volov (*vojvodca Heinrich*) (TV seriál)
* 1988: Hurá za ním! (*Feňa Kramář*)
* 1990: Svědek umírajícího času

## Filmografia (dabing)
* 1969: Kocúr v čižmách (*hlas - Kino, VHS*)
* 1972: Brat Slnko, sestra Luna (*biskup Gido - [[Slovenská televízia|STV]]*)
* 1980: Kráľ a vták (*hlas*)
* 1980: Blázni vo väzení (*správca Walter Beatty*)
* 1985: Dempsey a Makepeaceová (*šéf Gordon Spikings*)
* 1985: Didi a pomsta vydedencov (*krčmár Freddy*)
* 1985: Asterix a prekvapenie pre Cézara (*[[Obelix]]*)
* 1986: Tajuplný les (*hlas*)
* 1986: Meno ruže (*Remigio da Varagine*)
* 1986: Pasca na mačky (*hlas*)
* 1987: Teta (*mäsiar*) [postsynchrón]
* 1987: Pehavý Max a strašidlá (*mäsiar*) [postsynchrón]
* 1989: Asterix a veľký boj (*[[Obelix]]*)

## Referencie

## Externé odkazy
* 
* 
*  
* Peter Debnár na FDb.cz
* Peter Debnár na Osobnosti.cz
* Dabingové úlohy

Kategória:Slovenskí dabingoví herci
Kategória:Slovenskí filmoví herci
Kategória:Slovenskí divadelní herci
Kategória:Slovenskí divadelní režiséri
Kategória:Absolventi Vysokej školy múzických umení
Kategória:Osobnosti z Bratislavy
Donn Fulton Eisele

**Donn Fulton Eisele** (* 23. jún 1930, Columbus, Ohio, USA – † 1. december 1987, Tokio, Japonsko) bol americký astronaut.

## Život
### Mladosť a výcvik
Po skončení 2. svetovej vojny mal Eisele práve 15 rokov. Najprv sa rozhodol k štúdiu na námornej akadémii v Annapolise a hneď potom išiel na školu pre testovacích pilotov na základni Edwards. Potom slúžil v Novom Mexiku na základni Kirtland a postupne zvyšoval svoje schopnosti letca. Neskôr začal študovať na technologickom inštitúte vojenského letectva. V roku 1964 sa z Kirtlandu odsťahoval do Houstonu a vstúpil do tímu pripravujúcich sa kozmonautov. Podieľal sa tiež na kontrolách výroby raketovej techniky u výrobcov. V NASA bol najprv zaradený do posádky AS-206, po zrušení letu sa po čase objavil na listine pre Apollo 7.

### Let do vesmíru
Kozmická loď Apollo 7 s Eiselom na palube odštartovala na jeseň 1968 z kozmodrómu na myse Canaveral. Na palube s ním boli kozmonauti Schirra a Cunningham. Počas 163 obletoch Zeme skúšali nové typy skafandrov a raketových motorov. Pristáli po 260 hodinách pobytu na obežnej dráhe na hladine Atlantického oceánu.

* pilot veliteľského modulu Apolla 7, 11. október 1968 – 22. október 1968, posádka: Schirra, Eisele, Cunningham

### Po lete
Bol zaradený do záložnej posádky letu Apollo 10. V júni 1970 tím kozmonautov opustil, v NASA však zostal v ich výskumnom stredisku v meste Hampshir vo Virgínii. Odtiaľ a tiež z armády odišiel v roku 1972. Potom sa stal riaditeľom Mierových zborov v Thajsku. V roku 1978 bol manažérom spoločnosti Marion Power Showel vo Williamsburgu vo Virgínii. So svojou manželkou Susan sa rozviedol. Zomrel na infarkt vo veku 57 rokov v Tokiu.

## Literatúra
**Sto hvězdných kapitánů*, vydalo nakladateľstvo  Práce r.1982, autor Milan Codr

## Externé odkazy
* Oficiálny životopis na stránkach NASA 
* http://www.lib.cas.cz/space.40/ASTRON/USA/EISE-DF.HTM

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Program Apollo
Kategória:Slobodomurári USA
Kategória:Osobnosti z Columbusu (Ohio)
Kategória:Osobnosti NASA
Marek Svatoš

**Marek Svatoš** (* 17. jún 1982, Košice† 5. november 2016, Denver) bol slovenský hokejový útočník. Jeho kariéru ovplyvňovali časté zranenia.

## Klubový hokej
S hokejom začínal v rodnom meste, v mužstve HC Košice. Od roku 2000 hral v Severnej Amerike. V roku 2001 ho draftovalo Colorado Avalanche z 227. miesta. V sezóne 2001/02 vyhral s mužstvom WHL Kootenay Ice Memorial Cup. V NHL debutoval v sezóne 2003/04, keď odohral štyri zápasy. V nasledujúcom ročníku pôsobil na farme Colorada – Hershey Bears. V ročníku 2005/06 už bol stabilným hráčom Colorada. V marci 2006 však utrpel zlomeninu v oblasti ramena a  sezóna sa pre neho skončila predčasne. V ročníku 2007/08 bol po 65 zápasoch s 26 gólmi najlepším strelcom Avalanche, keď si v stretnutí proti Los Angeles Kings si roztrhol krížny väz v kolene a vynechal celý zvyšok sezóny. V júli podpísal s Coloradom zmluvu na ďalšie dva roky. V sezóne 2008/09 si tri zápasy pred koncom základnej časti poranil ruku, čím sa opäť pre neho skončila sezóna predčasne.

V nasledujúcom ročníku pre problémy so slabinami a pre bolesti v hrudnej oblasti odohral len 54 zápasov. Po vypršaní kontraktu s Avalanche sa rozhodol pre návrat do Európy a stal sa hráčom Avangard Omsk, v ktorom v 19 zápasoch zaznamenal len 3 góly. Vedenie s ním preto ukončilo spoluprácu. 

Následne sa vrátil do Ameriky, kde 28. decembra podpísal zmluvu so St. Louis Blues. Klub ho však musel umiestniť na waiver listinu, z ktorej si ho stiahol Nashville Predators. Ten ho 23. februára 2011 umiestnil na waiver listinu, z ktorej si ho o deň neskôr stiahla Ottawa Senators. Za mužstvo odohral 19 zápasov, strelil len 3 góly. Sezónu 2011/12 vynechal a doliečoval si zranenia. Pred ročníkom 2012/13 neuspel v prípravnom kempe Floridy, v januári 2013 sa dohodol so Slovanom Bratislava na zmluve do konca sezóny. V sezóne 2013/14 hral za HC Košice v slovenskej extralige. Po tejto sezóne sa rozhodol ukončiť kariéru a vrátil sa k rodine do Denveru. Zomrel dňa 5. novembra 2016 vo veku 34 rokov v Denveri.

### Klubová štatistika

## Reprezentácia
Slovensko reprezentoval na MS do 18 rokov v roku 2000. Na MS do 20 rokov v roku 2002 bol najlepším strelcom a tiež členom All-Star tímu turnaja. V seniorskej reprezentácii hral na ZOH 2006 a MS 2010. V reprezentácii odohral celkovo **12** zápasov a strelil **1** gól.

### Štatistika na významných podujatiach

## Referencie

## Iné projekty

## Externé odkazy
* Marek Svatoš štatistiky na *eliteprospects.com*

Kategória:Slovenskí hokejisti
Kategória:Slovenskí hokejoví útočníci
Kategória:Slovenskí olympionici
Kategória:Osobnosti z Košíc
Kategória:Hráči HC Košice
Kategória:Hráči HC Slovan Bratislava
Kategória:Hráči Colorado Avalanche
Kategória:Hráči Nashville Predators
Kategória:Hráči Ottawa Senators
Kategória:Hráči Avangard Omsk
Kategória:Slovenskí hokejisti draftovaní NHL
Kategória:Hokejisti draftovaní klubom Colorado Avalanche
Kategória:Úmrtia v súvislosti s drogami
Vladimír Durdík mladší

**Vladimír Durdík ml.** (* 23. máj 1949, Smižany – † 9. marec 2003, Bratislava) bol slovenský herec. Syn Vladimíra Durdíka st.

Pochádzal z hereckej rodiny. Štúdium herectva na Vysokej škole múzických umení ukončil v roku 1971. Po štvorročnom účinkovaní v Štátnom divadle v Košiciach od roku 1975 pôsobil v Slovenskom národnom divadle v jeho činohernom súbore. 

Jeho chlapčenský zjav ho v prvých rokoch profesionálneho hereckého účinkovania predurčil k stvárňovaniu lyricko–romantických kladných hrdinov, rovnako na javisku ako v televíznych filmoch *Miesto v dome* (1973), *Tereza* (1976), v televíznej ságe *Povstalecká história* (1984). Často účinkoval aj v televíznych inscenáciách, napr. *Mozoľovci* (1975), Hviezdoslavovych eposoch *Ežo Vlkolinský* (1978) a *Gábor Vlkolinský* (1978), kde vytvoril postavu Gábora Vlkolinského. V dvojdielnej historickej inscenácii *Solúnski bratia* (1984) stvárnil postavu Koceľa.

## Filmografia
 
* 1960: *[[Trinásťroční]]* – pov. Strieborný Favorit (*Dušan*)
* 1972: *[[Ďaleko je do neba]]* (*Peter Klenč*)
* 1974: *[[Ohnivé križovatky]]* (*Ondrej Beluš*)
* 1975: *[[Stretnutie]]* (*Peťo*)
* 1976: *[[Červené víno (televízny film)|Červené víno]]* (*Marek*)
* 1978: *Hrozba* (*Ondřej Kašík*)
* 1978: *[[Poéma o svedomí]]* (*Dragutin Šmidke*)
* 1979: *[[Rosnička (film)|Rosnička]]* (*Romeo*)
* 1983: *[[Zbohom, sladké driemoty]]* (*Milan Repík*)
* 1984: *[[Návrat Jána  Petru]]* (*Martin Petro*)
* 1984: *Už se nebojím* (*Jožkov otec*)
* 1985: *Jako jed* (*Karol Tomčány*)
* 1986: *[[Cena odvahy]]* (*námestník riaditeľa Prokeš*)
* 1986: *[[Kohút nezaspieva]]* (*zverolekár Šustek*)
* 1987: *[[Nemožná]]* (*muž*)
* 1989: *[[Právo na minulosť]]* (*Schreiber*)
* 1991: *Un coeur à prendre* (TV - Dva kroky od raja), r. Michel Vianey, Francúzsko
* 1996: *Holčičky na život a na smrt* (*klient*)
* 2000: *Dračie srdce 2* (*Dragonheart: A New Beginning*), r. Dough Lefler, USA (*starý muž*)

## Literatúra
* Vladimír Durdík, Marika Studeničová: *Keď sa obzriem*, Ikar, 2003, ISBN 80-551-0577-4,  autobiografia

## Externé odkazy
* 
* 
* 
* Vladimír Durdík na FDb.cz

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti zo Smižian
Kozmická rýchlosť

[thumb|upright|Prvé umelé telesá, ktoré dosiahli 3. kozmickú rýchlosť a unikli tak z príťažlivosti Slnka, boli sondy [Pioneer 10 a 11]]

**Kozmická rýchlosť** je rýchlosť, potrebná na prekonanie gravitačného pôsobenia kozmického telesa.

Rozoznávame niekoľko kozmických rýchlosti, bežne sa stretávame s prvými troma:
*1. kozmická rýchlosť – rýchlosť, ktorú potrebuje dosiahnuť teleso zanedbateľnej hmotnosti, aby obiehalo po kruhovej dráhe okolo planéty; uvažujeme hodnotu na úrovni povrchu planéty. Na Zemi je táto rýchlosť 7,9 kms-1 .
*2. kozmická rýchlosť – minimálna úniková rýchlosť z povrchu planéty. Pre Zem je to približne 11,2 kms-1, pre Mesiac 2,3 kms-1, pre Jupiter 59,6 kms-1, pre Slnko 617,3 kms-1.
*3. kozmická rýchlosť – rýchlosť potrebná k úniku z gravitačného pôsobenia Slnka. K odletu z miest obežnej dráhy Zeme je potrebná rýchlosť 42,1 kms-1, dá sa však využiť obežná rýchlosť planéty Zem, tá je 29,8 kms-1. Potrebná dodatočná rýchlosť tak klesne na 12,4 kms-1. Raketa však musí prekonať gravitačné pole Zeme. Tretia kozmická rýchlosť je preto 16,7 kms-1 pri štarte zo zemského povrchu (tak sa udáva najčastejšie), prípadne 13,8 kms-1 pre odlet z vyčkávacej dráhy okolo Zeme.

## Referencie


Kategória:Kozmonautika
Kategória:Rýchlosť
Ken Thompson

**Kenneth Thompson** (* 4. február 1943, New Orleans, Louisiana, USA) je americký informatik významný svojou prácou na operačnom systéme Unix.

## Životopis
Thompson sa narodil v New Orleans, Louisiana v USA. Dosiahol bakalársky a inžiniersky titul, oba v oblasti elektrotechniky na University of California, Berkeley.

V roku 1969, počas jeho práce v Bell Labs, sa Thompson a Dennis Ritchie stali hlavnými tvorcami operačného systému Unix. Thompson tiež napísal programovací jazyk B, predchodcu jazyka C, v súčasnosti jedného z najbežnejšie používaných programovacích jazykov. Navyše, počas písania operačného systému Multics vytvoril programovací jazyk Bon. Tiež napísal pôvodný štandardný Unixový editor ed, ktorý bol odvodený od skoršieho editora QED.

O niečo neskôr, stále počas práce v Bell Labs, spolu s Robom Pikeom boli hlavnými tvorcami operačného systému Plan 9. Počas práce na ňom vytvoril znakové kódovanie UTF-8 pre použitie v Plan 9.

S J. H. Condonom sa Thompson podieľal na vývoji Belle, šachového počítača. Napísal programy pre vytvorenie absolútneho hodnotenia (výhra, remíza alebo prehra hráča, ktorý je na ťahu) šachových postavení. V súčasnosti sú takto ohodnotené všetky pozície do 6 kameňov. Za ich použitia môže šachový počítač hrať úplne dokonale.

Thompson a Ritchie spolu dostali v roku 1983 Turingovu cenu "za ich vývoj všeobecnej teórie operačných systémov a konkrétne za implementáciu operačného systému UNIX". Thompsonov programátorský štýl ovplyvnil ostatných predovšetkým strohosťou výrazov a uprednostňovaním jasných výrazov.

Thompson odišiel z Bell Labs 1. decembra 2000 a v súčasnosti je spolupracovníkom v Entrisphere, Inc.

## Citáty
* *„X server musí byť najväčší program čo som kedy videl, ktorý pre teba nič nerobí.“*
* *„Jedným z mojich naproduktívnejších dní bolo zahodenie 1000 riadkov kódu.“*
* *„Máme perzistentné objekty, nazývajú sa súbory.“*
* *„Ak chcete niekam ísť, goto je najlepší spôsob ako sa tam dostať.“*
* *„Ak ste na pochybách, použite hrubú silu.“*

## Iné projekty

## Externé odkazy
* Ken Thompson (v angličtine)
* ACM Classic: Reflections on Trusting Trust (v angličtine) 
* Unix and Beyond: An Interview with Ken Thompson (v angličtine) 

Kategória:Informatici USA
Kategória:Programátori USA
Kategória:Tvorcovia programovacích jazykov
Kategória:Držitelia Turingovej ceny
Kategória:Nositelia Hammingovej medaily
Kategória:Nositelia Japonskej ceny
Kategória:Absolventi University of California, Berkeley
Kategória:Unix
Kategória:Nositelia ACM Software System Award
Kategória:Osobnosti z New Orleansu
Carl Zeller

***Carl Adam Johann Nepomuk Zeller*** (*19. jún 1842, St. Peter in der Au, Rakúsko – † 17. august 1898, Baden) bol rakúsky operetný skladateľ. 

## Životopis
Pochádzal z lekárskej rodiny, ale v mladosti prišiel o otca. Mal veľký hudobný talent. Ako 7-ročný už hral na organ, ako 11-ročný sa dostal vďaka svojmu dobrému hlasu do viedenského chlapčenského zboru. V roku 1853 nastúpil na gymnázium vo Viedni, kde hral aj v Burgkapele a začal komponovať piesne. Po maturite študoval na Viedenskej univerzite právo a promoval na doktora práv v Grazi v roku 1869. Zamestnal sa na Ministerstve kultúry a školstva, kde bol od roku 1873 vedúcim odboru pre umenie. Jeho prvými divadelnými dielami boli komické opery *Joconde* (1876) a *Die Fornarina* (1879), nepriniesli mu však úspech. Jeho prvá opereta *Carbonari* bola z neapolského prostredia a mala premiéru v roku 1880. Skutočný úspech však dosiahol až operetou *[[Vtáčnik (opereta)|Vtáčnik]]* (*Der Vogelhändler*, 1891), ktorá mala premiéru v Theater an der Wien a svojou kvalitou ho právom zaradila po boku Suppého, Straussa a Millöckera do kvarteta najvýznamnejších viedenských operetných skladateľov 19. storočia.

Slušný úspech dosiahol tiež operetou *Banský majster* (*Der Obersteiger*, 1894). V roku 1895 mu diagnostikovali chorobu nervového systému, ktorá sa prejavovala stratou pamäti a nasledujúceho roku aj ochrnutím. So svojou ťažkou chorobou sa trápil až do roku 1898. Jeho posledná opereta *Správca pivnice* (*Kellermeister*) bola uvedená 3 roky po jeho smrti vďaka Karlovi Brandlovi.

## Zoznam Zellerových operiet
* Carbonari (1880)
* Vagabund (1886)
* Der Vögelhändler, *[[Vtáčnik (opereta)|Vtáčnik]]* (1891)
* Der Obersteiger, *Banský majster* (1894)
* Kellermeister, *Správca pivnice* (1901)

## Iné projekty
 

Kategória:Opereta
Kategória:Operetní skladatelia
Kategória:Rakúski hudobní skladatelia
Kategória:Osobnosti na rakúskych poštových známkach
Kategória:Pochovaní na Viedenskom ústrednom cintoríne
Kostol svätých Filipa a Jakuba (Rača)

**Kostol svätých Filipa a Jakuba** je rímskokatolícky farský kostol, ktorý sa nachádza na Alstrovej ulici v bratislavskej mestskej časti Rača.

Prvá zmienka o ňom je z roku 1390, aj keď z písomných prameňov sa dá predpokladať, že v Rači bol kostol už v prvej polovici 14. storočia. V priebehu storočí mal postupne viacero titulov  (Všetkých svätých, sv. Leonard, Panna Mária). Od 1. mája 1844 je kostol zasvätený apoštolom sv. Filipovi a Jakubovi mladšiemu. V období reformácie patril evanjelikom až do roku 1629.

V roku 1888 bola vykonaná prestavba do terajšej podoby.

## Referencie

## Iné projekty

## Externé odkazy
* Farnosť Rača 
* Kostol na stránkach apsida.sk

Kategória:Rača (mestská časť)
Filipa a Jakuba
Bratislava Rača
Bratislava Rača
Bratislava Rača
Rača
Hustota (objemová hmotnosť)

**Hustota** alebo **objemová hmotnosť** (symbol: *ρ*– gréc.: ró), staršie i **merná hmotnosť**, je fyzikálna veličina, ktorá je určená podielom hmotnosti a objemu látky:

:\varrho = \frac{m}{V}

kde \varrho je hustota telesa, m je celková hmotnosť telesa a V je celkový objem telesa. 

Čím vyššiu hustotu má látka, tým väčšiu má hmotnosť v pomere k objemu. *Priemerná hustota* látky sa rovná jej celkovej hmotnosti podelenej jej celkovým objemom. Pri rovnakej hmotnosti budú mať telesá z hustejšej látky (napr. zo železa) menší objem ako telesá z menej hustej látky (napr. voda).

Jednotka hustoty v sústave SI je kilogram na meter kubický (kg/m³). V sústave CGS sa bežne udáva v gramoch na centimeter kubický (g/cm3).

## Hustota vzduchu
Na úrovni mora pri teplote 20 °C má suchý vzduch hustotu približne /m3. Hustota vzduchu závisí od jeho tlaku, teploty, vlhkosti. Hustota vzduchu s narastajúcou nadmorskou výškou klesá.

## Iné projekty


Kategória:Fyzikálne vlastnosti materiálov
Kategória:Materiálové konštanty
Michaela Badinková

**Michaela Badinková** (* 25. január 1979, Malacky) je slovenská herečka.

Vyštudovala Štátne konzervatórium v Bratislave, odbor hudobno-dramatický a v súčasnosti študuje na DAMU v Prahe, odbor činoherné herectvo. Účinkovala v detskom divadle Úsmev v Bratislave, neskôr v Divadle Andreja Bagara v Nitre a v Bábkovom divadle v Žiline. V súčasnej dobe ju môžu diváci vidieť v hudobnej komédii *Miluju tě, ale…* v pražskom Paláci Blaník a v Divadle Na Fidlovačce ako Eržiku v hre *Balada pro banditu*.

## Filmografia
* 2016 *Jak básníci čekají na zázrak*
* 2011 *Ta třetí*
* 2008 *Karamazovi*
* 2007 *Trapasy*
* 2007 *Velkofilm*
* 2004 *Jak básníci neztrácejí naději* (Veverka Zrzečka)
* 2001 *Kováč Juraj*

## Seriálová tvorba
* 2018 Sestričky 
* 2018 Tvoje tvář má známý hlas
* 2016 *Ordinace v růžové zahradě 2* (MUDr. Alena Rytířová)
* 2010 *Cesty domů*
* 2005 *Ulice* (Lenka Drápalová-Hejlová)

Kategória:Slovenské bábkoherečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Malaciek
Gabriela Dzuríková

**Gabriela Dzuríková** (* 18. marec 1973, Košice) je slovenská herečka.  

## Životopis
Štúdium herectva na VŠMU skončila v roku 1995 od toho istého roku je členkou činohry SND, v ktorom pôsobí dodnes.

Na doskách SND sa objavila už počas štúdia, v roku 1992 v inscenácii *Súboj s démonom* a rok nato sa zasa ujala roly Marienky v inscenácii *Svadba*. Počas štúdia hosťovala v divadlách Štúdio L+S, Astorka Korzo '90 a Radošinskom naivnom divadle. Neskôr, už počas angažmán v SND hosťovala v divadlách Nová scéna, Aréna a GUnaGU.

V televízii hrala v pôvodnom televíznom seriáli o slovenských drotároch *Ako divé husi*. Vytvorila v ňom hlavnú ženskú postavu Johanu od dievčaťa až do zrelých rokov. 

Bola mnohonásobne nominovaná na ocenenie OTO. Bohaté a doposiaľ aktívne skúsenosti má i z televízie, filmu a dabingu.https://snd.sk/profil/1264/gabriela-dzurikova

## Filmografia

## Dabing
* 2002 – 2005:  (*Tara Williams*)
* 2025 – súčasnosť: Geissenovci – Ťažký život milionárov (*[[Carmen Geissová|Carmen Geiss]]*, dabing STVR)
* 2025 – súčasnosť: Davina a Shania: Mladé Geissenky (*[[Carmen Geissová|Carmen Geiss]]*, dabing STVR)

### Telenovely
* 1998 – 1999: *[[Divoký anjel]]* – Victoria Di Carlo
* 2001: *[[Votrelkyňa]]* – Raquel Junquera Brito
* 2002: *[[Daniela (telenovela)|Daniela]]* – Renata Gamboa / Renata Verge
* 2002: *[[Žena na úteku]]* – Karina de Armendáriz
* 2002 – 2003: *[[Divoška Rosaura]]* – Eduarda Arismendí
* 2002 – 2003: *[[Odplata (telenovela)|Odplata]]* – Valentina Díaz / Helena Fontana Visso / Valentina Valerugo Fontana de Ariza
* 2003: *[[Rebeca (telenovela)|Rebeca]]* – Leona Valverde
* 2003: *[[Pravá láska]]* – Antonia Morales Cortés
* 2003 – 2004: *[[Mariana, dcéra noci]]* – Yadira de Guerrero
* 2003 – 2004: *[[Skrytá vášeň (kolumbijská telenovela)|Skrytá vášeň]]* – Dinora Rosales
* 2004 – 2005: *[[Cigánky]]* – María Magdalena Antich
* 2005: *[[Macocha (telenovela)|Macocha]]* – Ana Rosa Márquez
* 2005 – 2006: *[[Túžba tela]]* – Cantalicia Muñetón de Cerinza
* 2005 – 2006: *[[La Tormenta: Pokušenie lásky]]* – Dalila
* 2005 – 2006: *[[Osudové stretnutie]]* – Perla
* 2006: *[[Súboj vášní]]* – Malena
* 2006 – 2007: *[[Rany z lásky]]* – Bárbara

## Diskografia, kompilácie (výber)
* 2008 - *Veľkí herci spievajú malým deťom 2* - Kniha s CD - Enigma, ISBN 978-80-969830-1-8, Texty: Peter Konečný - Alena Michalidesová - Oľga Záblacká - Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)

## Iné projekty

## Externé odkazy

* 
* 
* Gabriela Dzuríková na stránkach SND

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Činohry Slovenského národného divadla
Kategória:Absolventi Vysokej školy múzických umení
Kategória:Osobnosti z Košíc
Florida Panthers

**Florida Panthers** je americký profesionálny hokejový klub sídliaci v Sunrise, predmestí Miami v štáte Florida. Panthers súťažia v NHL a sú súčasťou Atlantickej divízie vo Východnej konferencii. Svoje domáce zápasy hrajú v Amerant Bank Arena.

Klub je dvojnásobným držiteľom Stanley Cupu, keďže 2-krát za sebou v sezónach 2023/24 a 2024/25 porazil vo finále Edmonton Oilers. Panthers tiež získali President's Trophy, keď v sezóne 2021/22 vyhrali základnú časť NHL so 122 bodmi.

## História klubu
Magnátovi Wayneovi Huizengovi bola udelená licencia prevádzkovať klub NHL v jeho rodnom Miami v roku 1992. Prvými väčšími hviezdami klubu boli bývalý brankár New York Rangers John Vanbiesbrouck, nováčik Rob Niedermayer a Scott Mellanby, strelec 30 gólov. Ich prvá (nováčikovská) sezóna bola úspešná, je považovaná za jednu z najlepších vstupných sezón nových klubov v NHL.

V play-off roku 1996 sa klub dostal dostal cez Boston Bruins a favoritov Philadelphia Flyers a Pittsburgh Penguins až do finále Stanley Cupu. Tam prehrali s Coloradom Avalanche 4 – 0 na zápasy.
## Súčasný káder
*Stav k sezóne 2025/2026*

## Najlepší strelci
Zoznam najproduktívnejších hráčov tímu v histórii. 
**''Poznámka:** Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Panthers''

## História bránkoviska

## Referencie

## Iné projekty

## Externé odkazy
* Oficiálna stránka Floridy Panthers 


Kategória:Hokejové kluby NHL
Akvitánsko

**Akvitánsko** alebo **Akvitánia**, po francúzsky *Aquitaine*, je francúzsky administratívny región. Je to aj historické územie.

## Dejiny
Pôvodne bolo Akvitánsko historické územie medzi Pyrenejami a riekou Garonnou. Najstarším známym obyvateľstvom boli kmene Iberov. V 6. a 5. storočí sa tu usadili Kelti. K Rímu bolo Akvitánsko pripojené roku 56 pred Kr. Caesarom. Za cisára Augusta sa stala rímskou provinciou, ktorá zaberala takmer tretinu územia celej Galie. V rokoch 412 – 418 sa v Akvitánsku usadzovali kmene Vizigótov, ktorí tu založili Vizigótsku ríšu. 

V roku 507 bolo územie Akvitánska dobyté a pripojené k Franskej ríši kráľom Chlodovikom. Spojením s Gaskonskom sa vytvorilo Akvitánske vojvodstvo, ktoré bolo dlho najsilnejším vojvodstvo vo Franskej ríši. Jeho samostatnosť zrušil až Karol Veľký v roku 769, keď vojvodstvo spojil s ríšou a o niečo neskôr mu pridelil titul kráľovstva, na čele ktorého stal Ľudovít Pobožný. Po rozdelení Franskej ríše v roku 843 sa Akvitánsko, znova ako suverénne vojvodstvo, stalo súčasťou Západofranskej ríše (Francúzska).

## Iné projekty


Kategória:Regióny vo Francúzsku
Auvergne (región)

**Auvergne** (*Auvèrnhe* alebo *Auvèrnha* po okcitánsky) je historická oblasť a bývalý francúzsky administratívny región vo Francúzskom stredohorí.

Skladal sa zo štyroch departementov — Allier, Cantal, Haute-Loire a Puy-de-Dôme. Hlavným a najväčším mestom bol Clermont-Ferrand (137 000 obyvateľov), ďalšie významné mestá sú napr.  Montluçon (40 000), Aurillac (29 000), Vichy (25 000), Moulins (21 000) a Le Puy-en-Velay (20 000).

Od roku 2016 bol spolu s regiónom Rhône-Alpes zlúčený do nového regiónu Auvergne-Rhône-Alpes.

## Iné projekty
 

Kategória:Regióny vo Francúzsku
Kategória:Auvergne
Kategória:Centrálny masív
Auvergne

**Auvergne** môže byť:

* historická nezávislá krajina a neskoršia francúzska provincia, pozri Auvergne (provincia)
* dnešný francúzsky administratívny región, pozri  Auvergne (región)
Burgundsko (región)

**Burgundsko**, po francúzsky *Bourgogne*, je historické územie a bývalý francúzsky administratívny región, do ktorého patrili štyri departementy: Yonne, Côte-d’Or (*Zlaté svahy*), Nièvre a Saône-et-Loire. 

Od roku 1. januára 2016 bol spolu s regiónom Franche-Comté zlúčený do nového regiónu Burgundsko-Franche-Comté.

## Iné projekty


Kategória:Regióny vo Francúzsku
Burgundsko

**Burgundsko**, po francúzsky *Bourgogne*, po nemecky *Burgund*, môže byť:
*bývalý francúzsky administratívny región v rokoch 1956-2015, pozri Burgundsko (región)
*francúzska vinárska oblasť, pozri Burgundsko (vinárska oblasť)
*ríša Burgundov 443 – 532, pozri Burgundi
*franská čiastková ríša Burgundsko 533 – 879, pozri Burgundsko (Franská ríša)
*Burgundské kráľovstvo 879 – 1378, pozri Burgundské kráľovstvo
*Burgundské vojvodstvo 887 – 1790, ktorého územie približne zodpovedalo dnešnému administratívnemu regiónu Burgundsko, pozri Burgundsko (región)
*Slobodné grófstvo Burgundsko 1169 – 1789, ktoré je dnes francúzskym administratívnym regiónom Franche-Comté, pozri Franche-Comté a Burgundské grófstvo
*krajiny ovládané rodom Burgundovcov v čase 1364 – 1477, pozri Dynastia Burgundovcov
*ríšsky kraj (okres) Svätej rímskej ríše 1500 – 1806, pozri Burgundský ríšsky kraj
Bretónsko

**Bretónsko**, po francúzsky *Bretagne*, môže byť:

* dnešný administratívny región vo Francúzsku, pozri Bretónsko (región)
* historický región v západnej Európe, pozri Bretónsko (historické územie)
* rímska provincia, pozri Bretónsko (rímska provincia)

## Pozri aj
*Bretagne
Landes

**Landes** môže byť:
* departement vo Francúzsku, pozri Landes (departement)
* pohorie vo Francúzsku, podľa ktorého je pomenovaný departement, pozri Landes (pohorie),
* obec vo Francúzsku v Charente-Maritime, pozri Landes (Charente-Maritime)
* nemecká kvázi-predpona s významom „krajinský, týkajúci sa spolkovej krajiny“, krajina a spolková krajina
Bretónsko (región)

**Bretónsko**, po francúzsky  *Bretagne*, je francúzsky administratívny región, ktorý pokrýva 80 % územia historického Bretónska.

Obyvatelia Bretónska sú Francúzi a Bretónci, patriaci medzi Keltov. 

Bretónsko je historické územie s gotickými stavbami, starými pevnosťami a kamennými domcami. Prevažne farmársky spôsob života zabezpečuje asi 60 % poľnohospodárskych produktov pre celé Francúzsko. Farmy sú obyčajne rodinné a dedia sa z generácie na generáciu. Intenzívne poľnohospodárstvo zhoršilo kvalitu spodnej vody.

Bretónska kultúra je veľmi pestrá na hudbu, tanec a hlavne festivaly, kultúrne majú bretónci bližšie k Írom ako k Francúzom, ktorí sa ich snažili frankofonizovať, ale mladá generácia svoju kultúru opäť vzkriesila. Tradičná hudba využíva gajdy, píšťaly, harmoniky, harfy ale modernejšia verzia i gitary. Tance sú zväčša skupinové, s rôznymi krokovými variáciami. Tanečníci sa držia raz za malíčky, pod pazuchy alebo len rukami. Festivaly sú v Bretónsku veľmi obľúbené. Organizujú sa v každom meste či dedine.

## Iné projekty

Kategória:Bretónsko
Kategória:Regióny vo Francúzsku
Korzika

náhľad|left|Mapa Korziky
**Korzika** (, korz. *Corsica*) je ostrov v Stredozemnom mori na sever od Sardínie, v rámci Francúzska má postavenie „Korzickej územnej správnej korporácie“, ktoré je takmer identické s postavením francúzskych administratívnych regiónov.

Korzika sa úplne bežne považuje za ďalší francúzsky región, hoci roku 1991 oficiálne prestala byť regiónom a stala sa „Korzickou územnou správnou korporáciou (v rámci Republiky)“, čím získala miernu autonómiu. 

K Francúzsku bola Korzika pripojená roku 1768 a považuje sa za integrálnu súčasť tzv. Metropolitného Francúzska (čo je opak Zámorského Francúzska). Metropolitné Francúzsko bez Korziky sa neformálne nazýva „pevninské Francúzsko“.

## Obyvateľstvo
Obyvateľstvo tvoria väčšinou Korzičania (ľud italického pôvodu hovoriaci toskánskym, teda talianskym, dialektom). Keďže kedysi bohaté lesy boli vykynožené, živia sa turizmom, chovom oviec, prípadne pestovaním viniča, citrusov a olív na pobreží, a chovom rýb.

V hlavnom meste Ajaccio sa narodil Napoleon Bonaparte.

## Geografia
Od Sardínie Korziku delí Bonifácky prieliv. Korzika je veľmi hornatá (Monte Cinto, ). Východné pobrežie je málo členité, západné viac (riasového typu). Hlavné mestá sú Ajaccio a Bastia.

## Iné projekty


Kategória:Regióny vo Francúzsku
Kategória:Ostrovy Európy
Île-de-France

**Île-de-France** môže byť:
* historické územie Francúzska (jadro štátu, kráľovská doména, provincia), pozri Île-de-France (historické územie)
* dnešný administratívny región vo Francúzsku, pozri Île-de-France (región)
* ovčia rasa, pozri île-de-France (ovčia rasa)

**Île de France** môže byť:
* dočasný historický názov ostrova Maurícius
* neobývaný ostrov pri Grónsku, pozri Ile de France (Grónsko)
* parník, pozri S/S Île de France